**บทคัดย่อ**

การเรียนการสอนในปัจจุบันต้องได้รับความร่วมมือจากนักศึกษา เพื่อจะได้เกิดกระบวนการเรียนรู้ที่มีประสิทธิภาพและเกิดความสามัคคี และความเข้าใจมากขึ้น ดังนั้นกระบวนการเรียนรู้แบบกลุ่มร่วมมือโดยใช้ปัญหาเป็นฐาน Problem Base learning เป็นการจัดการเรียนรู้ที่ช่วย ให้ผู้เรียนได้เกิดเรียนรู้ที่ตรงจุดในการพัฒนาให้การเรียนรู้เกิดผลอย่างแท้จริงและนำไปสู่การเรียนที่ผ่านสาระที่กำหนดไว้ในหลักสูตร สาระการเรียนรู้ รวมทั้งปลูกฝังเสริมสร้าง คุณลักษณะอันพึงประสงค์ พัฒนาทักษะต่างๆ ผ่านการทำงานร่วมกับผู้อื่น ดังนั้นผู้วิจัยจึงศึกษาเรื่อง การจัดกิจกรรมการเรียนรู้แบบร่วมมือโดยใช้ปัญหาเป็นฐาน Problem Base learning เพื่อพัฒนาทักษะการเรียนรู้ในรายวิชาระบบสารสนเทศทางการบัญชี สาขาการบัญชี คณะวิทยาการจัดการ มหาวิทยาลัยราชภัฏกาญจนบุรีการศึกษาค้นคว้าครั้งนี้ มีความมุ่งหมายเพื่อ(1) เพื่อพัฒนาแบบการจัดการเรียนรู้เพื่อการพัฒนาความรู้ทักษะวิชาชีพทางระบบสารสนเทศทางบัญชีของนักศึกษา ระดับปริญญาตรีปีที่ 3 สาขาการบัญชี คณะวิทยาการจัดการ มหาวิทยาลัยราชภัฏกาญจนบุรี โดยเน้นการจัดกิจกรรมการเรียนรู้แบบร่วมมือโดยใช้ปัญหาเป็นฐาน Problem-Base – Learning) ที่มีประสิทธิภาพ (2) เพื่อศึกษาผลการเรียนรู้การนำแบบการจัดการเรียนรู้เพื่อการพัฒนาความรู้และทักษะวิชาชีพทางระบบสารสนเทศทางการบัญชี ของนักศึกษา ปริญญาตรีปีที่ 3 สาขาการบัญชี คณะวิทยาการจัดการ มหาวิทยาลัยราชภัฏกาญจนบุรี โดยการเน้นการจัดการเรียนรู้แบบร่วมมือโดยใช้ปัญหาเป็นฐาน Problem-Base – Learning (3) เพื่อศึกษาความพึงพอใจของการจัดการเรียนรู้ การพัฒนาความรู้ทักษะวิชาชีพ ทางระบบสารสนเทศทางการบัญชีของนักศึกษาระดับปริญญาตรีปี ที่ 4 สาขาการบัญชี คณะวิทยาการจัดการ มหาวิทยาลัย ราชภัฏกาญจนบุรี โดยการจัดกิจกรรมการเรียนรู้แบบร่วมมือโดยใช้ปัญหาเป็นฐาน Problem-Base – Learning

กลุ่มตัวอย่างที่ใช้ในการศึกษาค้นคว้า ได้แก่ นักศึกษาระดับปริญญาตรีปีที่ 4 สาขาการบัญชี คณะวิทยาการจัดการ มหาวิทยาลัยราชภัฏกาญจนบุรี จำนวน 27 คน ภาคเรียนที่ 1 ปี การศึกษา 2556 ซึ่งได้มาโดยการเลือกแบบเจาะจง (Purposive Sampling) เครื่องมือที่ใช้การศึกษาค้นคว้า ได้แก่ แบบสอบถามความพึงพอใจ ซึ่งมีค่า คุณภาพอยู่ในระดับมากที่สุด สถิติที่ใช้ค่าเฉลี่ย ค่าร้อยละ และส่วนเบี่ยงเบนมาตรฐาน แบบการจัดการเรียนรู้ ทั้งหมด 1 แผน แบบทดสอบวัดผลสัมฤทธิ์ทางการเรียน ชนิด 4 ตัวเลือก จำนวน 20 ข้อ

ผลการศึกษาค้นคว้าพบว่า ประสิทธิภาพของการจัดกิจกรรมการเรียนรู้แบบร่วมมือโดยใช้ปัญหาเป็นฐาน Problem Base learning เพื่อพัฒนาทักษะการเรียนรู้ในรายวิชาระบบสารสนเทศทางการบัญชี สาขาการบัญชี คณะวิทยาการจัดการ มหาวิทยาลัยราชภัฏกาญจนบุรีที่มีประสิทธิภาพ **76.48/85.19**ซึ่งเป็นไปตามเกณฑ์ที่กําหนด ดัชนีประสิทธิผลของแบบการจัดการเรียนรู้ เท่ากับ 0.5918 หรือคิดเป็นร้อยละ 59.18 และนักศึกษาระดับปริญญาตรีปีที่ 4 สาขาการบัญชี คณะวิทยาการจัดการ มหาวิทยาลัยราชภัฏกาญจนบุรี โดยการเรียนรู้แบบร่วมมือโดยใช้ปัญหาเป็นฐาน Problem Base learning โดยมีคะแนนผลสัมฤทธิ์ทางการเรียน หลัง เรียนสูงกว่าก่อนเรียนและนักศึกษามีความพึงพอใจในกิจกรรมการเรียนรู้ที่ผู้ศึกษาค้นคว้าได้จัดทำ ขึ้นอยู่ในระดับมาก

โดยสรุป การจัดกิจกรรมการเรียนรู้แบบร่วมมือโดยใช้ปัญหาเป็นฐาน Problem Base learning เพื่อพัฒนาทักษะการเรียนรู้ในรายวิชาระบบสารสนเทศทางการบัญชี สาขาการบัญชี คณะวิทยาการจัดการ มหาวิทยาลัยราชภัฏกาญจนบุรีโดยการเรียนรู้แบบร่วมมือโดยใช้ปัญหาเป็นฐาน Problem Base learningมีประสิทธิภาพและประสิทธิผล เหมาะสม สามารถนำ แผนการเรียนรู้นี้ไปใช้จัดกิจกรรมการเรียนรู้ได้อย่างมีประสิทธิภาพ จะช่วยให้ผู้เรียนมีผลสัมฤทธิ์ ทางการเรียนสูงขึ้น